stanford-oval/wikipedia huggingface dataset:
Dekeeni
Käyttö

1-dekeeniä käytetään voiteluaineiden lähtöaineena. Siitä valmistetaan katalyyttisesti oligomeerejä, kuten dimeerejä, trimeerejä, tetrameerejä ja pentameerejä. Katalyyttinä käytetään booritrifluoridia ja alkoholeja tai vettä. Näitä kutsutaan usein nimellä poly–α-olefiinioligomeereiksi. Niillä on hyvä kuumuudenkestävyys ja ne eivät haihdu helposti. Niitä käytetään muun muassa teollisuudessa, autoissa ja lentokoneissa.
Isomeerejä

2-dekeeni, CAS-numero 20348-51-0
3-dekeeni, CAS-numero 19398-86-8
4-dekeeni, CAS-numero 19689-18-0
5-dekeeni, CAS-numero 19689-19-1
Aiheesta muualla

Dekeenin kansainvälinen kemikaalikortti
PubChem: 1-Decene (englanniksi)
ChemBlink: 1-Decene (englanniksi)
Pherobase: Floral Compound - delta1-10Hy (englanniksi)
Pherobase: Semiochemical - delta1-10Hy (englanniksi)
Yksinkertaisimmat hiilivedyt
Suzanne Ciani

Ciani vuonna 2012
Suzanne Ciani (s. 1946) on yhdysvaltalainen elektronisen musiikin tuottaja ja säveltäjä. Hänet tunnetaan erityisesti Buchla-syntetisaattorin käytöstä sekä elokuvien ääniraitojen ja mainosmusiikin säveltämisestä.
Ciani valmistui Wellesley Collegesta ja hänellä on musiikin sävellyksen maisterin tutkinto Kalifornian yliopistosta.
Aiheesta muualla

Kuvia tai muita tiedostoja aiheesta Suzanne Ciani Wikimedia Commonsissa
Székelymaa

Historiallinen Székelymaa nyky-Romanian kartalla
Szėkelymaa [ˈseːkɛj-] (unk. Székelyföld, romaniaksi Ținutul Secuiesc tai Secuime saks. Szeklerland, lat. Terra Siculorum) on historiallinen ja etninen alue Etelä-Karpaateilla Romanian Transilvaniassa. Székelymaassa asuu pääasiassa romanialaisia ja unkarilaisia. Sen kulttuurillinen keskus ja suurin asutuskeskus on Târgu Mureș.
Szekélymaa on saanut nimensä unkarilaisten alaryhmästä székely-nimisestä kansanryhmästä. Székely-unkarilaisia asuu jonkin verran muuallakin, kuten Serbian Vojvodinassa, mutta tärkein ja tunnetuin székely-keskittymä sijaitsee Itä-Karpaattien laaksoissa ja vuorimailla.
Alun perin Székelymaa-nimeä käytettiin Transilvanian autonomisista székely-alueista. Autonomisilla székely-alueilla oli oma hallinnollinen järjestelmänsä, joka säilyi keskiajalta 1870-luvulle. Transilvanian ja eräiden muiden silloisen Unkarin alueiden mukana Székelymaa liitettiin vuonna 1920 Romaniaan.
Osa Székelymaasta oli autonominen Romanian osa nimellä Unkarilaisten autonominen alue (unk. Magyar Autonóm Tartomány, romaniaksi Regiunea Autonomă Maghiară) 1952–1960 ja Mureşin unkarilaisten autonominen alue (unk. Maros–Magyar Autonóm Tartomány, romaniaksi Regiunea Mureş–Autonomă Maghiară) 1960–1968.[lähde? ] Nykyisin itsehallintoa Székelymaassa ajaa liike Szėkelyn kansallinen neuvosto.
| 0 | 1 | 2 |
| --- | --- | --- |
| Székelymaan lippu | Székelymaan vaakuna | Székelymaan historiallinen lippu |
Aiheesta muualla

Kuvia tai muita tiedostoja aiheesta Székelymaa Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Székely Land
Käännös suomeksi
David Berkowitz

| David Falco Berkowitz |
| --- | --- |

Henkilötiedot
Syntynyt: 1. kesäkuuta 1953 (ikä 71) Brooklyn
Muut tiedot
Muut nimet:  The Son of Sam
Rikokset:  murha
Uhrit:  6 murhattu
Vangittu:  10. elokuuta 1977
Rangaistus:  kuusi elinkautista
David Richard Berkowitz (syntyjään Richard David Falco s. 1. kesäkuuta 1953) on pahamaineinen sarjamurhaaja, joka tunnetaan paremmin nimellä Samin poika (Son of Sam). Hän tappoi New Yorkissa 1970-luvulla kuusi ihmistä ja haavoitti useita muita. Hänen ristimänimensä oli Richard David Falco — Berkowitz oli hänen adoptiovanhempiensa nimi. Hänet adoptoitiin kolmen päivän ikäisenä. Davidin ollessa 14-vuotias hänen adoptioäitinsä kuoli. Berkowitzin äiti oli juutalainen, ja myös Berkowitz itse identifioi itsensä juutalaiseksi.
Berkowitz tapasi biologisen äitinsä vuonna 1975. Oikeudenkäynnin yhteydessä häntä tutkineen psykologin mukaan tappaminen oli kosto naissukupuolelle ja etenkin äidille. Berkowitzillä oli vaikeuksia hyväksyä olevansa adoptoitu, ja ettei hänen äitinsä ollut halunnut häntä.
Murhat alkoivat kolmivuotisen armeijauran jälkeen. Ensimmäiset tapahtuivat 29. heinäkuuta 1976, kun hän ampui autoa, jossa istui kaksi tyttöä. Jody Valentini haavoittui ja Donna Lauria kuoli.
Nimi ”Samin poika” oli peräisin Sam Carr -nimiseltä naapurilta, joka oli myös vuokraisäntä. Berkowitz väitti Carrin olevan demoni, jonka paha labradorinnoutaja käski häntä tappamaan. Viranomaiset huomasivat tammikuussa 1977 tapahtuneen 4. hyökkäyksen jälkeen Berkowitzin uhrien olevan joko pareja tai teinityttöjä, joilla oli pitkä, tumma tukka. Berkowitz pidätettiin 10. elokuuta. Hän oli saanut pysäköintisakon viimeisimmän rikospaikan läheisyydessä, mikä johdatti etsivät hänen luokseen. Berkowitz tunnusti heti. Hänet tuomittiin 12. kesäkuuta 1978 kuuteen elinkautiseen vankeuteen (vähintään 365 vuotta).
Son of Samin laki

Son of Samin laki ajettiin New Yorkin osavaltiossa läpi murhien jälkeen estämään rikollisia hyötymästä taloudellisesti teoistaan, kuten elämäkerran kirjoittamisella. Laki velvoittaa tiedottamaan rikosten uhreille jos tuomittu henkilö saa 10 000 dollaria tai enemmän mistä tahansa lähteestä.
Berkowitz elokuvissa

Spike Lee ohjasi Berkowitzista elokuvan Summer of Sam (1999), jossa Berkowitzia esittää Michael Badalucco.
Dokumentissa Samin poika (Son of Sam: The Hunt for a Killer, 2017) käydään läpi vuonna 1976 alkanutta murhasarjaa.
Aiheesta muualla

Kuvia tai muita tiedostoja aiheesta David Berkowitz Wikimedia Commonsissa
Danielle Bregoli

| Danielle Bregoli> Henkilötiedot |
| --- | --- |
Koko nimi:  Danielle Bregoli
Syntynyt: 26. maaliskuuta 2003 (ikä 21) Boynton Beach, Florida, Yhdysvallat
Ammatti:  rap-artisti
Muusikko
Taiteilijanimi:  Bhad Bhabie
Laulukielet:  englanti
Aktiivisena:  2016–
Tyylilajit:  rap
Levy-yhtiöt:  Atlantic Records (2017–)
Aiheesta muualla
Kotisivut
  [ Muokkaa Wikidatassa ] [ ohje ]  
Danielle Bregoli (s. 26. maaliskuuta 2003 Boynton Beach, Florida), joka käyttää taiteilijanimeä Bhad Bhabie, on yhdysvaltalainen rap-artisti ja internetpersoona. Bregoli nousi julkisuuteen vierailtuaan Dr. Phil -televisio-ohjelmassa syyskuussa 2016. Vuonna 2018 Bregoli oli ehdolla Billboard Music Awards -gaalassa vuoden naisräppäriksi.
Ura

Bregoli tuli tunnetuksi 13-vuotiaana Dr. Phil -televisio-ohjelmassa esittämästään lauseesta ”cash me ousside, how ’bow dah?” (engl. catch me outside, how about that; suom. kohdatkaa minut ulkopuolella, mitä siihen sanotte) syyskuussa 2016. Bregoli oli äitinsä Barbara Annin kanssa mukana ohjelmassa, koska tämä piti häntä huonokäytöksisenä nuorena. Bregoli oli muun muassa karannut kotoa, käyttänyt luvatta äitinsä luottokorttia ja varastanut autoja. Huomiota herättäneen lauseensa Bregoli lipsautti, kun hän hermostui nauravalle yleisölle. Siitä tehtiin sosiaalisessa mediassa paljon suosiota saanut meemi. Hänen televisoesiintymisestään on lisätty ohjelman YouTube-kanavalle video, joka oli huhtikuussa 2018 kanavan katsotuin yli 46 miljoonalla näyttökerralla.
Musiikkiuransa Bregoli aloitti singlellä ”These Heaux”, joka nousi Billboard Hot 100 -listalla sijalle 77. Hänestä tuli siten sekä nuorin listalle päässyt naisräppäri että nuorin nainen, joka on saanut debyyttisinglensä listalle. Pian singlen julkaisun jälkeen Bregoli allekirjoitti levytyssopimuksen Atlantic Recordsin kanssa vuonna 2017. ”These Heaux” -kappaleen lisäksi Bregoli on julkaissut muun muassa kappaleet ”Gucci Flip Flops” ja ”Hi Bich”.milloin? Bregoli teki kiertueen kesällä 2018, joka kantoi nimeä ”Bhanned in the USA.” Bregolin oma mixtape julkaistiin 26. syyskuuta 2018. Se on nimeltään 15. Aiemmin hän on julkaissut vain singlejä.
Bregoli väitti tienanneensa miljoona dollaria alle kuudessa tunnissa liityttyään Onlyfans-sivustolle täytettyään 18.
Sivuston edustaja vahvisti luvut.
Yksityiselämä

Bregolilla on ollut riitaa tanssija Malu Trevejon kanssa. He olivat aluksi ystäviä, mutta he riitautuivat pysyvästi. Huhujen mukaan Trevejo olisi ollut ihastunut Bregoliin, ja heidän ystävyytensä kaatui tämän jälkeen. Bregoli on biseksuaali. Hän on huhujen mukaan tapaillut NBA Youngboyta. Bregoli tapaili huhujen mukaan myös räppäri Lil Pumpia, mutta huhut kumottiin.
Bregoli on ollut läheinen ystävä laulaja Billie Eilishin kanssa. Vuonna 2018 kaksikon huhuttiin tapailevan, mutta Eilish kiisti väitteen ja kertoi heidän olevan vain ystäviä. Ystävyyssuhde alkoi alun perin jo ennen kuin Eilishin ura lähti nousuun, mutta maaliskuussa 2020 Bregoli kertoi Instagram-videollaan, että he eivät enää ole yhteyksissä. Bregoli sai esikoislapsensa maaliskuussa 2024 yhdessä kumppaninsa Le Vaughnin kanssa.
Bregoli on tuomittu viiden vuoden ehdolliseen vankeusrangaistukseen autovarkaudesta, kannabiksen hallussapidosta ja väärästä ilmiannosta. Hän on myös saanut elinikäisen porttikiellon Spirit Airlines -lentoyhtiön lennoille tapeltuaan toisen matkustajan kanssa.
Diskografia > Mixtapet

15 (2018)
Diskografia > Singlet

”These Heaux” (2017)
”Hi Bich” (2017)
”Whachu Know” (2017)
”I Got It” (2017)
”Mama Don’t Worry (Still Ain’t Dirty)” (2017)
”Both of Em” (2018)
”Cucci Flip Flops” (mukana Lil Yachty, 2018)
”Trust Me” (mukana Ty Dolla Sign, 2018)
”Geek’d” (mukana Lil Baby, 2018)
”Babyface Savage” (mukana Tory Lanez, 2019)
”Bestie” (mukana Kodak Black ja Megan Thee Stallion, 2019)
”Spaz” (mukana YBN Nahmir, 2019)
”Lotta Dem” (2019)
”Get Like Me” (mukana NLE Choppa, 2019)
Diskografia > Promosinglet

”Roll in Peace” (mukana Kodak Black ja XXXTentacion, 2017)
”From the D to the A” (mukana Tee Grizzley ja Lil Yachty, 2017)
”Rubbin’ Off the Paint” (mukana YBN Nahmir, 2017)
”Who Run It” (mukana G Herbo, 2018)
”15 (Intro)” (2018)
”Yung and Bhad” (mukana City Girls, 2018)
”Thot Opps (Clout Drop)” (2018)
”Bout That” (2018)
”No More Love” (2018)
”Famous” (2018)
”Juice” (mukana YG, 2018)
”Yikes (Freestyle)” (2020)
Aiheesta muualla

Viralliset kotisivut (englanniksi)
DAB

DAB, DAB+, DMB -teknologian käyttö maailmanlaajuisesti.
DAB (< engl. Digital Audio Broadcasting, suom. digitaalinen ääniyleisradio) on teknologia radiolähetysten välittämiseen digitaalisessa muodossa. Teknologian kehittäminen aloitettiin 1980-luvun lopussa.
Alkuperäinen tavoite oli korvata analogiset FM-yleisradiolähetykset digitaalitekniikalla. DAB ei ole kuitenkaan saavuttanut riittävää suosiota lähetysmuodon muuttamiseksi. Syy DAB:n heikkoon menestykseen on ollut se, että kuulijat eivät ole kokeneet DAB-lähetyksistä saatavan riittävää lisähyötyä FM-lähetyksiin verrattuna. FM-lähetysten äänenlaatu on koettu riittäväksi ja FM-vastaanottimet ovat DAB-vastaanottimia halvempia.
DAB perustuu MPEG-1 Audio Layer II (MP2) -koodekkiin ja OFDM-modulaatioon. DAB-lähetysten bittivirraksi suunniteltiin 192 kbit/s, mutta suurin osa asemista (Britanniassa) lähettää vain 128 kbit/s nopeudella, mikä heikentää merkittävästi laatua.
Vuonna 2006 standardia kehittävä WorldDAB Forum julkaisi DAB+ -tekniikan, joka otti käyttöön HE-AAC (MPEG 4) -koodekin ja Reed–Solomon-virheenkorjauksen. Tekniikka ei ole yhteensopiva vanhempien vastaanottimien kanssa.
Suomi

Ylellä oli vuodesta 1997 käytössä koeverkko, jonka toiminta on lopetettu vuonna 2005. Ensimmäinen radiokanava oli Radio Peili.
Ruotsi

Ruotsissa suunniteltiin analogisten lähetysten korvaamista DAB+:lla vuoteen 2024 mennessä, mutta suunnitelmasta on luovuttu.
Myös Ruotsissa on kuitenkin ehditty käynnistää mm. suomenkielinen DAB-kanava Sisuradio. Sisuradio kuuluu myös Internetissä ja analogisesti Ruotsin kaapelitelevisioverkoissa.
Norja

Norjassa FM-jakeluverkko päätettiin sulkea vuoteen 2017 mennessä ja korvata kokonaan digitaalisella DAB-jakeluverkolla. Norja onkin suurimpien kaupunkien osalta lakkauttanut analogiset FM-lähetykset tammikuun 11. päivään 2017 mennessä korvatakseen ne DAB-teknologialla. Peräti kaksi kolmasosaa norjalaisista vastustaa muutosta, vaikka Norjan yleisradio (NRK) on kampanjoinut DAB:n puolesta intensiivisesti. Suurimpien kaupunkien ulkopuoliset paikallisradioasemat voivat kuitenkin lähettää vanhantyylisiä taajuusmoduloituja analogilähetyksiä vuoteen 2022 asti.
Viro

Virossa jatkuu DAB+ -radiolähetyksien testaus myös vuonna 2024. Se on keskitetty erityisesti Viron pääteille ja sitä voi kokeilla seuraavasti:
Tallinna–Narva-maantie: Tällä tiellä voit testata samalla taajuusalueella olevien radiokanavien toimintaa ja yhteyksiä eri lähettimien välillä.
Tallinna–Tartto-maantie: Tällä tiellä voit testata eri taajuuksien yhteistyötä eli miten vastaanottosignaali siirtyy yhdestä lähettimestä toiselle.
Testausvaiheessa Viron DAB+ -verkossa lähetetään 12–18 radiokanavaa ja kaikilla radioasemilla on mahdollisuus osallistua testaukseen. Tällä hetkellä lähetetään testilähetyksiä seuraavista mastoista: Tallinnan televisiotorni, Koeru, Pehka ja Valgjärve. Duo Media Networks aloitti DAB+-lähetysten välittämisen Tartossa ja Pärnussa huhtikuun 2023 viimeisinä päivinä ja lähettää  yhteensä yhdeksää radiokanavaa.
Aiheesta muualla

Kuvia tai muita tiedostoja aiheesta DAB Wikimedia Commonsissa
Synthpop
Tunnettuja synthpop-yhtyeitä

| 0 | 1 | 2 | 3 |
| --- | --- | --- | --- |
|  1980-luku A Flock o f Seagulls  A-ha  Alphaville  Art of Noise  Berlin  Blue System  Bogart Co.  Bow Wow Wow  Blancmange  Bronski Beat  Cabaret Voltaire  Camouflage  C. C. Catch  Celebrate the nun  Classix Nouveaux  The Communards  Depeche Mode  Duran Duran  Erasure  Eurythmics  Furniture  Gary Numan  Gazebo  Howard Jones  The Human League  Japan  Jean Michel Jarre  John Foxx  |  Kajagoogoo  Kraftwerk  New Musik  Landscape  Level 42  Modern Talking  New Order  Nik Kershaw  Orchestral Manoeuvres in the Dark  Pet Shop Boys  Real Life  Sandra  Secret Service  Sigue Sigue Sputnik  Soft Cell  Talk Talk (kaksi ensimmäistä albumia:  The Party’s Over ja It’s My Life)  Telex  Tears for Fears  Thomas Dolby  Thompson Twins  Trans X  Tubeway Army  The Twins  Ultravox  The Units  Vangelis  Visage  Winston Tong  Yazoo  Yello  |  1990-luvulta eteenpäin Air  Apoptygma Berzerk  Assemblage 23  B! Machine  Blue October  Brave New World  Cash Cash  Colony 5  Covenant  Nico Demonte  De/Vision  Distorted Reality  Echo Image  Echoing Green  Faith Assembly  Freezepop  Glow  Hurts  I SATELLITE  Intuition  |  Iris  Joy Electric  Melody Club  Melotron  Mesh  Monolithic  Neuroactive  Neuropa  Owl City  The Nine  S.P.O.C.K  Thermostatic  Umilenie  Vespin Love Kit  Voice Industrie  VNV Nation  Wave in Head  Welle:Erdball  Wolfsheim  Icona Pop  |
Székelyt

| Székelyt |
| --- | --- |
 Székelyjen lippu.
Asuinalueet:  Székelymaa
Kielet:  unkari
Székelyt (unkariksi Székelyek, romaniaksi Secui, saksaksi Szekler, latinaksi Siculi) ovat unkarilaisten alaryhmä, joka asuu pääasiassa Székelymaassa Transilvanian itäosassa Romaniassa.
| Székelyjen osuus piirikunnittain> Piirikunta | Székelyjen osuus piirikunnittain> Lukumäärä | Székelyjen osuus piirikunnittain> Osuus |
| --- | --- | --- |
| Harghita | 275 841 | 84,61 % |
| Covasna | 164 055 | 73,81 % |
| Mureș | 227 673 | 39,26 % |
Erotuksena muista Romanian vähemmistöistä székelyt asuvat tietyllä Romanian alueella, Székelymaassa (unkariksi Székelyföld), johon kuuluu Harghitan, Covasnan ja osia Mureșin piirikunnista. Székelyt muodostavat suurimman osan Romanian unkarilaisvähemmistöstä ja székelyille on ehdotettu perustettavaksi autonomista maakuntaa Romaniaan.
Kattavin székelyistä ja heidän tavoistaan kirjoitettu teos on Balázs Orbánin vuosina 1859–1868 kirjoittama teos Székelyföld leírása ('Kuvaus Székelymaasta').
Székelyjen puhuma unkarin kieli poikkeaa hieman standardiunkarista sanastonsa, kielioppinsa ja intonaationsa osalta. Székelyjen puhumassa unkarissa on säilynyt sanontoja, jotka standardiunkarissa luokitellaan arkaismeiksi.
Székelyjen kansanrunoutta on 1800-luvulla kerännyt János Kriza, joka on julkaissut niitä kokoelmassa Vadrózsák I. Se sisältää esityksen székely-murteen erikoisuuksista sekä sanaston. Toista osaa varten hän keräsi aineiston, mutta ei ehtinyt julkaista sitä ennen kuolemaansa.
Aiheesta muualla

Kuvia tai muita tiedostoja aiheesta Székelyt Wikimedia Commonsissa
Suzannah Ibsen

| Suzannah Ibsen |
| --- | --- |

Henkilötiedot
Muut nimet:  Suzannah Daae Ibsen (o.s. Thoresen)
Syntynyt: 26. kesäkuuta 1836 Herøy, Norja
Kuollut: 3. huhtikuuta 1914 (77 vuotta) Kristiania, Norja
Puoliso:  Henrik Ibsen (vih. 1858)
Lapset:  Sigurd Ibsen
Sukulaiset:  Ludvig Daae (serkku)
Suzannah Daae Ibsen (o.s. Thoresen; 26. kesäkuuta 1836 Herøy – 3. huhtikuuta 1914 Kristiania) oli norjalainen kirjallisuustuntija, naisasianainen ja Henrik Ibsenin vaimo. Hän jakoi usein tietämystään miehelleen ja toimi esikuvana useille tämän tarinoiden hahmoille. Ibsenin miniä Bergljot Ibsen kuvaili häntä Henrikin kirjalliseksi neuvonantajaksi.
Aiheesta muualla

Kuvia tai muita tiedostoja aiheesta Suzannah Ibsen Wikimedia Commonsissa
Suurkuningas

| Suurkuningas> Taran Wanderer |
| --- | --- |
 Suomennoksen kansikuva.
Alkuperäisteos
Kirjailija:  Lloyd Alexander
Kieli:  englanti
Genre:  fantasia
Kustantaja:  Henry Holt and Company
Julkaistu:  1968
Sivumäärä:  288
ISBN:  0-8050-1114-5
Suomennos
Suomentaja:  Ritva-Liisa Pilhjerta
Kansitaiteilija:  Eki Laakkonen, Anne Peränen
Kustantaja:  Gummerus
Julkaistu:  1991
Sivumäärä:  294
ISBN:  951-36-0138-2
Sarja: Prydainin kronikka
Edeltävä:  Taran vaeltaja
Löydä lisää kirjojaKirjallisuuden teemasivulta
Suurkuningas (engl. The High King) on yhdysvaltalaisen kirjailijan Lloyd Alexanderin vuonna 1968 julkaisema nuorten fantasiakirja, joka on viisiosaisen Prydainin kronikka -sarjan viides ja viimeinen osa. Gummerus julkaisi Ritva-Liisa Pilhjertan suomennoksen vuonna 1991.
Päätösosan kirjoittamista Alexander piti yhtenä vaikeimmista, ja hänen tiedetään liikuttuneen kyyneliin saatua tarinan vihdoin päätökseen. Alexanderin mukaan hän oli seitsemän vuoden mittaisen kirjasarjan kirjoittamisen aikana ehtinyt kiintyä luomaansa maailmaan ja hahmoihin, joista oli tullut hänelle "yhtä läheisiä kuin hänen oma perheensä."
Suurkuningas palkittiin Newbery-mitalilla vuonna 1969.
Juoni

Taran palaa uskollisen Gurgin kanssa takaisin kotiinsa omien sukujuuriensa etsinnän jälkeen. Vaikka hän kuuleekin iloisia uutisia prinsessa Eilonwyn paluusta Monan saarilta, tilanne Prydainissa on muuttunut huonompaan suuntaan: Annuvinin kuolonherra Arawn on suorittanut hyökkäyksensä prinssi Gwydioniin, minkä johdosta mahtimiekka Dyrnwyn on kaapattu Arawnin toimesta. Kun sankareiden kokoontuessa Caer Dallbeniin toivoakseen saada vastauksen ennustajasialta Hen Weniltä keinon saada Dyrnwyn takaisin kokee suuren takaiskun Hen Wenin menettäessä lopullisesti kyvyn ennustaa, on jäljellä enää vain yksi vaihtoehto: Taranin ja hänen liittolaistensa on valmistauduttava sotaan ja taisteltava lopullisesta Prydainin herruudesta vastassaan Annuvinin pimeät voimat samalla kun Arawnin salakavala mahti on petollisesti työntynyt heidän keskuuteensa.
Vastaanotto

Suurkuninkaan ilmestymisen aikoihin David Wyatt kirjoitti yhdysvaltalaisessa kirja-arvosteluihin keskittyvässä Kirkus Reviews -lehdessä ylistävästi: "Viimeinen saattaa olla paras – eteneminen kohti lopullista vastakkainasettelua elämän ja kuoleman voimien välillä antaa tälle viimeiselle Prydain-seikkailulle vahvemman kehyksen ja tiukemman kudoksen kuin sen neljä edeltäjäänsä."
Aiheesta muualla

Suurkuningas Kirjasampo-sivustolla
Suzanne Citron

Suzanne Citron, o.s. Suzanne Grumbach, ((15. heinäkuuta 1922 – 22. tammikuuta 2018) oli ranskalainen historioitsija, kirjailija ja kasvatustieteilijä. Hänen molemmat isoisänsä olivat Ranskan keskeisiä valtiomiehiä: kenraali Paul Grumbach sekä Pariisin hovioikeuden presidentti Eugène Dreyfus.
Ranskan miehityksen aikana Citron pidätettiin Lyonissa 25. kesäkuuta 1944, ja hän oli Drancyn keskitysleirissä kaksi viikkoa, jotka olivat elokuussa 1944 suljetun leirin viimeiset viikot.
Citron opiskeli historiaa ja suoritti historian maisterintutkinnon, joka on samalla eräänlainen päättötutkinto, sekä väitteli tohtoriksi nykyhistoriasta. Hän toimi yli kaksikymmentä vuotta lukion historianopettajana ja tämän jälkeen yksitoista vuotta Villetanneusen (Pariisin XIII) yliopiston opettajana. Hänen väitöskirjansa L’Origine des sociétés de spécialistes et le corporatisme dans l’enseignement secondaire de 1902 à 1914 käsitteli opetuksen sosiologisia ongelmia.
Citron toimi aktiivisesti 1960- ja 1970-luvuilla pedagogisissa järjestöissä, joiden tarkoituksena oli muuttaa opetuksen sisältöä. Tässä vaiheessa hän julkaisi lukuisia artikkeleita eri kasvatustieteellisissä lehdissä ja käsitteli niissä eritoten lukio-opetusta. Kirjoituksissaan hän julkaisi säännöllisesti näkökulmiaan kolmenkymmenen vuoden ajan Le Monde -lehdessä ja myöhemmin myös Libération-lehdessä.
Teokset

L'école bloquée, Bordas,  1971
Enseigner l’histoire aujourd’hui. La mémoire perdue et retrouvée, Éd. ouvrières 1984
Le mythe national. L'Histoire de France en question -. Les Editions Ouvrières. 1989
Le Bicentenaire et ces îles que l'on dit françaises. Syllepse, 1989
L’Histoire de France autrement, 1992 , 2e éd. 1995 Ed. de l’Atelier
L’Histoire des hommes Syros jeunesse, 1996 , nouvelle éd. mise à jour en 1999
Mes lignes de démarcation - croyances, utopies, engagements, Syllepse, 2003
Creed: The Legacy of Rocky

| Creed |
| --- | --- |
 Elokuvan juliste.
Ohjaaja:  Ryan Coogler
Käsikirjoittaja:   Ryan Coogler  Aaron Covington 
Tarina:  Ryan Coogler
Tuottaja:   Irwin Winkler  Robert Chartoff  Charles Winkler  William Chartoff  David Winkler  Kevin King Templeton  Sylvester Stallone 
Säveltäjä:  Ludwig Göransson
Kuvaaja:  Maryse Alberti
Leikkaaja:   Michael P. Shawver  Claudia Castello 
Pääosat:   Michael B. Jordan  Sylvester Stallone  Tessa Thompson  Phylicia Rashād  Anthony Bellew 
Valmistustiedot
Valmistusmaa:  Yhdysvallat
Tuotantoyhtiö:   Metro-Goldwyn-Mayer  New Line Cinema  Chartoff-Winkler Productions 
Levittäjä:  Warner Bros. Pictures
Ensi-ilta:   2015-11-2525. marraskuuta 2015 (Yhdysvallat)  2016-01-011. tammikuuta 2016 (Suomi)  
Kesto:  133 minuuttia
Alkuperäiskieli:  englanti
Budjetti:  35 miljoonaa dollaria
Tuotto:  119 miljoonaa dollaria
Edeltäjä:  Rocky Balboa
Seuraaja:  Creed II
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Creed (engl. Creed) on vuonna 2015 ensi-iltansa saanut yhdysvaltalainen urheiludraamaelokuva, jonka on ohjannut Ryan Coogler. Elokuvan pääosaa Adonis Johnson Creediä, Apollo Creedin aviotonta poikaa, esittää Michael B. Jordan ja Sylvester Stallone uusii roolinsa Rocky Balboana. Se on Rocky-elokuvasarjan seitsemäs elokuva, ja samalla sekä spin-off että jatko-osa vuoden 2006 elokuvalle Rocky Balboa.
Näyttelijät

| 0 | 1 | 2 |
| --- | --- | --- |
|  Michael B. Jordan  | … |  Adonis ”Donnie” Creed   |
|  Sylvester Stallone  | … |  Rocky Balboa   |
|  Tessa Thompson  | … |  Bianca   |
|  Phylicia Rashād  | … |  Mary Anne Creed   |
|  Graham McTavish  | … |  Tommy Holiday   |
|  Alex Henderson  | … |  nuori Adonis Creed   |
|  Wood Harris  | … |  Tony ”Little Duke” Evers   |
|  Ritchie Coster  | … |  Pete Sporino   |
|  Tone Trump  | … |  oma itsensä   |
|  Brian Anthony Wilson  | … |  James   |
|  Anthony Bellew  | … |  ”Pretty” Ricky Conlan   |
|  Andre Ward  | … |  Danny ”Stuntman” Wheeler   |
|  Gabriel Rosado  | … |  Leo ”The Lion” Sporino   |
|  Jacob Duran  | … |  oma itsensä   |
Kuvaukset ja julkaisu

Elokuvan kuvaukset alkoivat 19. tammikuuta 2015 Englannissa.[lähde? ]
Creed sai ensi-iltansa Yhdysvalloissa 25. marraskuuta 2015.
Vastaanotto

Creed sai pääosin positiivisen vastaanoton. Rotten Tomatoes -sivustolla 93% kriitikoista on antanut sille positiivisen arvosanan keskimääräisellä arvosanalla 7,9/10. Tulos perustuu 184 arvosteluun. Metacritic keräsi elokuvalle arvosanan 82/100, joka perustuu 41 elokuvakriitikon antamien arvosanojen keskiarvoon. Elokuva oli tammikuuhun 2016 mennessä tuottanut maailmanlaajuisesti noin 119,7 miljoonaa dollaria.